Raiškioji televizija

Raiškioji televizija (RTV) – skaitmeninės televizijos atmaina, kurioje televiziniai (TV) signalai perduodami naudojant skaitmeninius kodavimo ir spūdos metodus. Raiškioji televizija, palyginus su analogine TV, pasižymi didesniu vaizdą formuojančių eilučių skaičiumi, užtikrina platesnį vaizdo formatą, leidžia pašalinti atspindžius ir „sniego“ tipo trukdymus televiziniame vaizde, žymiai pagerina garso kokybę, suteikia galimybę pasirinkti programos kalbą, stereogarsą, teletekstą, titrus, elektroninį programų gidą ir kitus privalumus.

Labiausiai RTV paplitusi JAV ir Japonijoje.

Parametrai 
Lentelėje pateiktos raiškiosios TV pagrindiniai parametrai:

RTV pagal 1080p standartą kol kas praktiškai nenaudojama dėl techninių problemų ir skirta RTV perspektyvai.

Poreikis 
Raiškiosios televizijos poreikis kilo tuomet, kai didėjant televizorių ekranams vis pastebimesnės tapo vaizdą atkuriančios eilutės. Vaizdo kokybei pagerinti buvo nutarta 2–3 kartus padidinti vaizdą sudarančių eilučių skaičių. RTV televizinį vaizdą sudaro 720 eilučių, naudojant progresyvinę skleistinę arba 1080 eilučių, naudojant pakaitinę skleistinę. Vaizdo elementų skaičius (pikselis) kiekvienoje eilutėje kinta nuo 1280 iki 1920 taškų. Kuo daugiau taškų sudaro televizinį vaizdą, tuo reikia platesnės TV kanalo dažnių juostos vaizdui perduoti.

RTV apima 5 kartus daugiau informacijos negu analoginė TV. Norint perduoti visą RTV standarto analoginį signalą, reikalingas daugiau nei 36 MHz dažnio juostos kanalas, tuo tarpu standartinės televizijos kanalo dažnių juosta yra 6 MHz (NTSC standartas).

Kad nereikėtų mažinti dabar matomų televizijos kanalų skaičiaus, standarto kūrėjams buvo iškelta sąlyga RTV signalą sutalpinti į standartinį 6 MHz dažnių juostos kanalą. Naudojant analoginį signalą RTV vaizdų neįmanoma perduoti 6 kartų siauresnės dažnių juostos kanalu jų pastebimai neiškraipant, todėl nutarta kurti RTV skaitmeninę sistemą ir perduodamų duomenų srautą mažinti skaitmeniniais spūdos (suspaudimo) metodais. Norint gauti geros kokybės TV vaizdą reikalingas apie 8 Mbit/s duomenų perdavimo sparta, o norint matyti „studijos kokybės“ vaizdą reikia 12 Mbit/s perdavimo spartos. RTV naudojamas 19,3 Mbit/s skaitmeninių signalų perdavimo sparta.

Techniniai parametrai 
Žiūrovo komfortui padidinti praplatintas vaizdo formatas ir parinktas kadro formatas (ekrano ilgio ir aukščio santykis) 16:9. Vaizdas geriau atitinka akies aiškaus matymo kampą, siekiantį apie 300. Raiškiojoje skaitmeninėje TV naudojami plazminiai ar skystųjų kristalų monitoriai. Pagrindiniai paplitę trys skaitmeninės televizijos standartai. ATSC (Advanced Television Standards Committee; JAV, Kanada, Pietų Korėja, Taivanas, Argentina). 1994 m. patvirtintame standarte naudojama 8 lygių vienpusės šalinės juostos moduliavimas (8-level Vestigial SideBand). ATSC sistemoje garsui perduoti naudojama skaitmeninis Dolbio (Dolby Digital 5.1 Surround audio) metodas. RTV programas JAV transliuoja DIRECTV and DISH Network ir VOOM palydovai. VOOM palydovas transliuoja virš 30 RTV kanalų. 32 MHz dažnių juostą užima vienas analoginis TV kanalas + radijo kanalai, toks standartinis palydovinis kanalas praleidžia 55 Mbit/s duomenų. Tad vienu standartiniu palydovo siųstuvo kanalų, priklausomai nuo TV signalo kokybės (perdavimo spartos), galima perduoti iki keliolikos TV ir keliasdešimt radijo kanalų.

Siekiant apibrėžti MPEG-2 sistema transliuojamų kanalų moduliacijos ir kodavimo būdus, taip pat siekiant tobulinti moduliacijos būdų efektyvumą ir apjungti TV kanalų kodavimo būdus buvo įkurta DVB (Digital Video Broadcast) grupė leidžianti DVB standartus:
 DVB-S Satellite (palydovinei TV)
 DVB-C Cable (kabelinei TV),
 DVB-T Terrestrial (antžeminei TV).

Europoje, perduodant RTV, naudojama DVB sistema, kuri artimai surišta su Japonijos. TV standartu ISDB (priimtu 1991 m.) ir jose naudojama patobulinta COFDM (Coded Orthogonal Frequency Division Multiplexing) moduliacija. Sistemose naudojamas MPEG-2 vaizdo signalo kodavimo ir spūdos metodas bei MPEG garso spūda. Europoje nuo 2004 m. RTV transliuoja ASTRA, palydovas (HD1 kanalas) 1080i sistema. Nuo 2005 m. spalio mėn. numatoma transliuoti RTV per SIRIUS palydovą, skirtą Šiaurės ir Baltijos šalims. Nuo 2005 m. birželio mėn. transliuojamos dvi programos HD1 ir HD2 naudojant MPEG-4 paketą per ASTRA, SIRIUS ir HELLAS SAT palydovus.

Skaitmeninė televizija
Informacinės technologijos